# Georges Darmois

Georges Darmois (Éply i Meurthe i Mosel·la, 24 de juny de 1888 - París, 3 de gener de 1960) va ser un matemàtic i estadístic francès.

## Vida i Obra

Darmois va néixer a la petita vila d'Éply, a la qual sempre va estar molt unit, igual com el seu germà Eugène que també va ser un físic important, ja que pertanyien a una vella família de la Lorena. Després de fer els seus estudis a l'escola de Toul i al lycée de Nancy, va ingressar a l'École Normale Supérieure el 1906. Es va graduar el 1909 i els anys successius va ser agregat de la pròpia escola.
Durant la Primera Guerra Mundial (1914-1918) va estar a l'exèrcit, on va estudiar problemes de la balística i de la propagació de les ones sonores, temes que el van inclinar cap a l'estudi de la física matemàtica i la teoria de la probabilitat. En acabar la guerra, el 1919, va ser nomenat professor de la universitat de Nancy on va romandre fins al 1933, tot i que fent alguns cursos a París.
A partir de 1933 va ser professor de la universitat de París on es va especialitzar en l'ensenyament de mètodes estadístics i en la seva difusió. No solament serà un simple ensenyament teòric sinó que va insistir en la vinculació d'aquesta disciplina amb la industria, essent l'introductor a França de les aplicacions industrials de l'estadística i de la investigació operativa. Quan la invasió nazi de França durant la Segona Guerra Mundial es trobava a Londres, va ser mobilitzat novament en tasques de recerca militar i traslladat a Alger on, a més de les seves recerques, va tenir certes responsabilitats educatives. El 1944, ja retornat a París, va ser nomenat director del Institut d'Estadística de la Universitat de París.
Darmois va publicar una cinquantena de treballs científics, entre els quals destaquen els seu dos llibres d'estadística: Statistique Mathèmatique (1928) i Statistique et Applications (1934). Els seus treballs es poden agrupar en tres camps de recerca que corresponen a tres fases diferents de la seva vida: els primers treballs d'anàlisi matemàtica quan estava a l'École Normale, els treballs de física matemàtica posteriors a la Primera Guerra Mundial i, finalment, els treballs en probabilitat, estadística i econometria.

## Referències

* ↑ De Broglie, 1966, p. 160.
* ↑ Bru, 2001, p. 382.
* ↑ Mazliak, 2010, p. 11-12.
* ↑ De Broglie, 1966, p. 164.
* 1 2 De Broglie, 1966, p. 165.
* ↑ Mazliak, 2010, p. 12-14.
* ↑ Dugué, 1961, p. 357.
* ↑ Roy, 1961, p. 80.
* ↑ Dugué, 1961, p. 358-360.
* ↑ De Broglie, 1966, p. 166.
* ↑ Roy, 1961, p. 81.

## Bibliografia

* Bru, Bernard. «Georges Darmois». A: C.C. Heyde, E. Seneta (eds.). Statisticians of the Centuries (en anglès). Springer, 2001, p. 382-385. ISBN 978-0-387-95283-3.
* De Broglie, Louis. «Notice sur la vie et l'œvre de Georges Darmois». A: Louis De Broglie. Certitudes et incertitudes de la science (en francès). Éditions Albin Michel, 1966, p. 159-170.
* Dugué, Daniel «Georges Darmois, 1888-1960» (en anglès). The Annals of Mathematical Statistics, Vol. 32, Num. 2, 1961, pàg. 357-360. ISSN: 0003-4851.
* Mazliak, Laurent «Borel, Fréchet, Darmois La découverte des statistiques par les probabilistes français» (en francès). Journ@l Electronique d'Histoire des Probabilités et de la Statistique, Vol. 6, Num. 2, 2010, pàg. 1-24. ISSN: 1773-0074.
* Roy, René «Georges Darmois, 1888-1960» (en francès). Econometrica, Vol. 29, Num. 1, 1961, pàg. 80-83. DOI: 10.2307/1907690. ISSN: 0012-9682.

## Enllaços externs

* O'Connor, John J.; Robertson, Edmund F. «Georges Darmois» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Catellier, Rémi; Mazliak, Laurent. «The emergence of French statistics. How mathematics entered the world of statistics in France during the 1920s». HAL archives ouvertes, 2011. [Consulta: 9 agost 2020]. (anglès)